สุวิมลข้าวหมกไก่ ร้านข้าวหมกไก่ ย่านเทเวศร์ที่เปิดมายาวนาน ให้บรรยากาศร้านอาหารในตึกแถวโบราณๆ แต่ก็มีความสะอาด น่านั่งอยู่ เคยได้มาอุดหนุนสมัยหลายปีก่อน จำได้ว่ารสชาติพึ่งพาได้ แต่ก็ไม่ได้มี ความทรงจำเกี่ยวกับร้านนี้มากมายนัก วันนี้ได้โอกาสมาทำบุญปล่อยปลา จึงได้มาชิมอีกครั้งค่ะ   

**Location**
สี่แยกเทเวศร์  ตรงข้ามซอยทางเข้าท่าน้ำที่ปล่อยปลา 

**Atmosphere**
ร้านตึกแถว ภายในสะอาดสะอ้านดี มีโต๊ะมากมายไว้บริการ ไม่ร้อนอบอ้าว

**Service**
เฉยๆ ไม่แย่ แต่ก็ไม่ยิ้ม

**Menu**
เน้นเมนูไปทางฮาลาล อาทิ ข้าวหมกไก่  ข้าวแกงกะหรี่ไก่ และมีพวกซุปต่างๆ  รวมถึงเมนูขนมจีนซาวน้ำ
ที่ไม่ได้หาทานได้บ่อยๆ ก็มีไว้บริการ

วันนี้สั่งมา 2 เมนู รสชาติค่อนข้างน่าผิดหวัง ขออภัย ที่ต้องพูดตรงๆ ทั้งนี้ทั้งนั้น นี่เป็นความเห็นส่วน
บุคคลค่ะ บางท่านอาจจะชื่นชอบรสชาติแบบนี้ก็เป็นได้

1. ข้าวหมกไก่
ข้าวแห้งมาก แห้งและไม่หอม  สีเหลืองงดงามดูดี แต่เม็ดข้าวดูร่วนๆเกินไป ไม่เข้าเนื้อ
จืดมาก  รับประทานคู่กับไก่ ชิ้นค่อนข้างเล็ก พอกขมิ้น แต่หนังดูแห้งเหี่ยวเสียเหลือเกิน
อันนี้ก็จืดมากเช่นกันค่ะ น้ำจิ้มก็รสชาติเฉยๆ ไม่ได้ชูโรงให้ข้าวหมกไก่จานนี้ดูดีขึ้นมาเลย น่าเสียดาย

2. ขนมจีนซาวน้ำ
ไม่ผ่านสามครั้ง  กล่าวคือ กลิ่นกะทิหืนๆเหมือนใกล้จะบูด ขนมจีนเส้นใหญ่และเย็นชืดมากค่ะ
ปรุงตัวกะทิมาไม่กลมกล่อมเลย กลิ่นแรงมาก  ตัวเครื่องก็ไม่ได้หลากหลายหรือน่ารับประทาน
ประกอบไปด้วย สับปะรดเปรี้ยวจัด กุ้งแห้งป่น น้ำตาลน้ำปลาและขิง  หลังรับประทานไป 1 ชม.
รู้สึกปวดบิดท้อง อยากเข้าห้องน้ำมากค่ะ ไม่แน่ใจว่าเป็นจากกะทิที่ไม่สดหรืออะไรกันแน่
เพราะก็ไม่ได้รับประทานอย่างอื่นอีก  แต่ไม่ประทับใจอย่างมากค่ะ 

**Price**
ราคาตามมาตรฐาน 40-50 บาท / จาน 

สรุปแล้วคือ คุณภาพดู  drop  ลงไปเยอะมากค่ะ จำได้ว่าครั้งก่อน ยังไม่รู้สึกไม่ประทับใจขนาดนี้ 
ช่วงกลางวัน ในขณะที่ร้านอื่น คนค่อนข้างเต็ม ร้านนี้มีใช้บริการน้อยกว่า 3 โต๊ะ จริงๆเราก็น่าจะเอะใจ
ต่อไปคงไม่ได้มาทดลองอีกค่ะ ไม่ทราบว่าเป็นเพราะเปลี่ยน  generation  หรือไม่ คุณภาพจึงไม่คงที่ 
เพราะเท่าที่อ่านรีวิวท่านเก่าๆของปีก่อน ดูน่าจะอร่อยมากกว่าที่เป็นค่ะ 